ໂມຣົກໂກ ຈັດການເລືອກຕັ້ງ ສະພາແຫ່ງຊາດ
ຊາວໂມຣົກໂກ ໄປປ່ອນບັດ ເລືອກເອົາສະມາຊິກ ສະພາຊຸດໃໝ່ ໃນວັນສຸກມື້ນີ້
ຊາວໂມຣົກໂກຫຼືມາຣົກກຳລັງພາກັນໄປປ່ອນບັດໃນວັນສຸກມື້ນີ້ໃນການເລືອກຕັ້ງສະພາແຫ່ງ ຊາດຊຸດໃໝ່ຂະນະທີ່ກະສັດຂອງມາຣົກສືບຕໍ່ການປະຕິຮູບປະຊາທິປະໄຕທີ່ແນໃສ່ປ້ອງກັນບໍ່ ໃຫ້ເກີດການປະທ້ວງແບບລະດູບານໃໝ່ຂອງຊາວອາຣັບນັ້ນ ການເລືອກຕັ້ງຊຶ່ງເບິ່ງກັນວ່າເປັນການທົດສອບການປະຕິຮູບນັ້ນ ຄາດວ່າຈະຈັດຂຶ້ນໃນທ້າຍ ປີ 2012 ແຕ່ກະສັດ Mohammed ແຫ່ງມາຣົກຊົງຮຽກໃຫ້ມີການເລືອກຕັ້ງຂຶ້ນຢ່າງໄວວາ ເພື່ອວ່າປະເທດດັ່ງກ່າວຈະສາມາດຈັດຕັ້ງລັດຖະບານຊຸດໃໝ່ຂຶ້ນມາ ພັກການເມືອງບາງພັກຂອງມາຣົກໂຕ້ແຍ້ງວ່າ ຕົນຕ້ອງການເວລາເພີ່ມຕື່ມເພື່ອກະກຽມສຳ ລັບການປ່ອນບັດເລືອກຕັ້ງ ໃນຕົ້ນປີນີ້ ຊາວມາຣົກໄດ້ພາກັນໄປລົງຄະແນນສຽງຢ່າງຖ້ວມລົ້ນ ໃນການປະຕິຮູບລັດຖະ ທຳມະນູນທີ່ຈະຕັດອຳນາດຂອງກະສັດລົງ ກະສັດມາຣົກຊົງໄດ້ສະເໜີໃຫ້ມີການປ່ຽນແປງ ລັດຖະທຳມະນູນເພື່ອສະໜອງຕອບຕໍ່ອັນທີ່ປະເທດດັ່ງກ່າວເອີ້ນວ່າຂະບວນການວັນທີ 20 ກຸມພາຊຶ່ງໄດ້ຈັດໃຫ້ມີການປະທ້ວງຂຶ້ນເປັນປະຈຳເພື່ອຮຽກຮ້ອງໃຫ້ມີການສ້າງຕັ້ງສະພາພະ ມາຫາກະສັດຂຶ້ນຢູ່ໃນລາດ ຊະອານາຈັກມາຣົກ ແຕ່ພວກຕຳໜິຕິຕຽນເວົ້າວ່າ ລັດຖະທຳມະນູນສະບັບໃໝ່ຂອງປະເທດແມ່ນຍັງສືບຕໍ່ຮັກສາ ອຳນາດຂອງກະສັດ Mohammed ໄວ້ຢ່າງເຂັ້ມແຂງ ໂດຍອະນຸຍາດໃຫ້ພະອົງຊົງເລືອກ ເອົາຜູ້ທີ່ຈະມາເປັນນາຍົກຈາກພັກທີ່ໄດ້ຮັບໄຊຊະນະໃນການເລືອກຕັ້ງ ແລະໂດຍອະນຸຍາດ ໃຫ້ພະອົງຊົງເປັນຜູ້ກຳກັບເບິ່ງແຍງນຳເລື່ອງສາສະໜາ ການຮັກສາຄວາມສະຫງົບ ແລະລະ ບົບຕຸລາການຂອງປະເທດ